Breaking News: Skaap het ‘n girlfriend | Die Wit Hasie
Breaking News: Skaap het ‘n girlfriend
Desember 13, 2016	·
Vanoggend is Manlief vroeg op en ek is so bly want dan kan ek oor die hele bed uitstrek. Ek het net my lê gekry en droomland toe begin dryf toe hy die kamer inbars:”Liefie, Skaap se girlfriend is hier as jy wil kom kyk.” En natuurlik wil ek so ek vlieg uit die bed, nog baie deur die slaap en bevind my in ‘n helse geveg met die muskietnet. Dit was die begin van ‘n laaaaaaang oggend.
Skaap het hierdie nuwe ding so een kyk gegee en laat spat. Sy is natuurlik ‘n proper skaap en weet dat die een moet gaan waar die ander gaan so sy hardloop agter hom aan. Hy dink sy jaag hom en hardloop na my, sy skrik vir my en hardloop teen hom vas want hoe nader hulle aan mekaar is hoe veiliger. Is mos. So hardloop hy al om my en sy agter na. Sy skrik vir my en hardloop nader aan hom, hy skrik vir haar en hardloop nader aan my en so gaan die bose kringloop net aan en aan.
Sy het nog nie ‘n naam nie, maar ek dink sy sal Meisiekind wees want sy is ‘n regtig meisie. Sy is pragtig. Ligte bruin koppie, kort hare, stomp gesiggie en groot bruin oë. Sy is fris en baie wakker. Sy laat my Skaap soos fo@$#n Forrest Gump lyk. Hy met sy maer bene en k#k haarstyl (my skuld ek weet) en sy vertraagde reaksies op alles. Ek het toe myself in die huis gaan toe sluit sodat Skaap met die nuwe meisie moet maats maak. No de hell, hy gaan bekla sy lot by sy nanny Barnebas wat natuurlik lag dat die trane loop. Ons familie naam is behoorlik m@#toe na hierdie storie.
Ongelukkig het Meisiekind se familie hier verby gekom en sy het haar amper simpel gehardloop teen die draad om by hulle uit te kom. En who can blame her? Wie sal nou saam iemand wil wees wat nie eers weet hy is ‘n skaap nie?! Die probleem is dat ons skaapie ‘n follower is en die nuwe een ook, so hulle staan heeltyd en wag dat die ander een hulle moet vat om te wy. Gelukkig volg Skaap my maklik en Meisiekind vir hom so ek het hulle na agter gevat en in die groot hok gaan sit. Daar sal hulle twee staan tot sy die vreemde plek gewoont is en hy agterkom dat hulle altwee skape is.
Ongelukkig is die internet baie stadig vandag en fotos vat te lank, maar kom loer weer in môre vir ‘n update en kiekies van die twee.
← Troues is nie jou party nie	Praat Afrikaans of hou jou…smoel… — Mal, dis al…EkWasHier… →
11 responses to “Breaking News: Skaap het ‘n girlfriend”	karen	Desember 13, 2016 om 9:28 vm
Antwoord →	Oe, dis baie opwindende nuus!! Beplan julle klein skapies? Daar is nog nie kondome vir skape ontwikkel nie… 😉
diewithasie	Desember 13, 2016 om 9:47 vm
Antwoord →	Ek dink nie ons skaap kan kleintjies maak nie. Hy’t bietjie van ‘n pieper probleem
karen	Desember 13, 2016 om 12:36 nm
mmm, dit klink nou interessant. vertel!
diewithasie	Desember 13, 2016 om 1:33 nm
Hy’s so bietjie gebreklik. Loop heeldag en drip piepie. Blokasie en al daai jazz en as ons dit wil laat stop dan moet oom dokter sny. Dit maak hom nie seer of siek om so te loop en pie nie maar sny kan so ons los dit. Toe sê oom dokter dat die skaapie se pieper nie klein skaapies sal kan maak nie
karen	Desember 14, 2016 om 11:54 vm
Mm, interessant. As die veearts sê dis reg 😉 (en die bonus van geen klein skapies!)
diewithasie	Desember 14, 2016 om 3:50 nm
Ek hoop maar so. Gelukkig het die eienaar van Meisiekind se trop gesê hy vat enige skaap as daar dalk ‘n oepsie is. LikeLike
karen	Desember 14, 2016 om 7:37 nm
Om tjops van te maak, ja … 😉 Ek dink ‘n skapie sal Skaap dalk meer volwasse en verantwoordelik maak. Dit het gewerk vir my swaer!
diewithasie	Desember 15, 2016 om 2:45 nm
En vir my flippen oud. Meisiekind skaap sneak nou al saam skaap in die huis! This madness must stop!
karen	Desember 15, 2016 om 7:26 nm
wat jy behoort doen is profeteer dat skape nie so dom is as wat mense dink nie. hulle verdien geregtigheid! viva skaap en meisiekind :):)
travel460	Desember 13, 2016 om 10:49 vm
Antwoord →	Jong, vroumense het al menigte probleme oorkom. Ek loer defnitief môre in.
seegogga	Desember 13, 2016 om 11:56 vm
Antwoord →	nou toe. Ons wag vir foto’s!